CELEX: 62014TN0064
Language: fi
Date: 2014-01-29 00:00:00
Title: Asia T-64/14: Kanne 29.1.2014 — Good Luck Shipping v. neuvosto

29.3.2014   
            
            
               FI
            
            
               Euroopan unionin virallinen lehti
            
            
               C 93/28
            
         Kanne 29.1.2014 — Good Luck Shipping v. neuvosto
   (Asia T-64/14)
   2014/C 93/49
   Oikeudenkäyntikieli: englanti
   
      Asianosaiset
   
   
      Kantaja: Good Luck Shipping LLC (Dubai, Arabiemiirikunnat) (edustajat: F. Randolph, QC (Queen's Counsel), barrister M. Lester ja solicitor M. Taher)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annettu neuvoston päätös 2013/661/YUTP (EUVL L 306, s. 18) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annettu neuvoston täytäntöönpanoasetus (EU) N:o 1154/2013 (EUVL L 306, s. 3)
            
         
               —
            
            
               jättämään SEUT 277 artiklan nojalla soveltamatta 10.10.2013 annettua neuvoston päätöstä 2013/497/YUTP (1) ja 10.10.2013 annettua neuvoston asetusta (EU) N:o 971/2013 (2) (jäljempänä lokakuun toimet)
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste perustuu siihen, että lokakuun toimia ei pitäisi soveltaa siltä osin kuin ne koskevat kantajaa ja ettei niillä ole asianmukaista oikeudellista perustaa.
            
         
               2)
            
            
               Toinen kanneperuste perustuu siihen, että neuvosto loukkasi kantajan perusteltua luottamusta sekä ratkaisujen lopullisuutta koskevaa periaatetta, oikeusvarmuuden periaatetta, ne bis in idem -periaatetta, oikeusvoiman periaatetta ja syrjintäkiellon periaatetta.
            
         
               3)
            
            
               Kolmas kanneperuste perustuu siihen, että neuvosto ei noudattanut perusteluvelvollisuuttaan.
            
         
               4)
            
            
               Neljäs kanneperuste perustuu siihen, että neuvosto loukkasi kantajan puolustautumisoikeuksia.
            
         
               5)
            
            
               Viides kanneperuste perustuu siihen, että neuvosto teki ilmeisen virheen arvioidessaan, että luetteloon sisällyttämisen perusteet täyttyvät kantajan osalta, ja ettei se ole esittänyt yhtään todistetta kantajan nimeämisen perustelemiseksi.
            
         
               6)
            
            
               Kuudes kanneperuste perustuu siihen, että riidanalaisella toimella loukataan kantajan perusoikeuksia, mukaan lukien kantajan oikeus nauttia maineen ja omaisuuden kunnioitusta.
            
         
               7)
            
            
               Seitsemäs kanneperuste perustuu siihen, että neuvosto käytti väärin toimivaltaansa antamalla riidanalaiset toimet, koska kantajan ottaminen kohteeksi unionin tuomioistuimen tuomiota kiertämällä ei ole asianmukaista neuvoston toimivallan käyttöä.
            
         
      (1)  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 10.10.2013 annettu neuvoston päätös 2013/497/YUTP (EUVL L 272, s. 46).
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 267/2012 muuttamisesta 10.10.2013 annettu neuvoston asetus (EU) N:o 971/2013 (EUVL L 272, s. 1).